text: Esbjerg fB forventer øget overskud efter sejr 
  07 november 2013 kl. 21.51
  Efter sejren torsdag aften over IF Elfsborg og den følgende kvalifikation til 1/16-finalen for de tilbageværende 32 hold i Europa League opjusterer Esbjerg fB Elite A/S forventningerne til årets resultat før skat for 2013 til 31-34 millioner kroner.
  Hidtil var forventningen et overskud på 29-32 millioner kroner.
  Foruden sejrsbonus på 200.000 euro udløser den kendsgerning, at Esbjerg fB nu som minimum er sikret andenpladsen i Europa Leagues gruppe C, en tilsvarende bonus. 
  At de øgede indtægter ikke slår fuldt igennem i regnskabet skyldes afledte udgifter i forbindelse med den europæiske deltagelse og vigende tv- og entreindtægter i Superligaen.
  